b'\n_START_ARTICLE_\nKaarlo Linnakko\n_START_PARAGRAPH_\nKaarlo Olavi Linnakko (entinen Lindstr\xc3\xb6m) (9. kes\xc3\xa4kuuta 1918 Inkeroinen \xe2\x80\x93 6. marraskuuta 1989 Heinola) oli suomalainen kapteeni, henkil\xc3\xb6st\xc3\xb6p\xc3\xa4\xc3\xa4llikk\xc3\xb6 ja Mannerheim-ristin ritari numero 188. Komppanianp\xc3\xa4\xc3\xa4llikk\xc3\xb6n\xc3\xa4 Jalkav\xc3\xa4kirykmentti 25:ss\xc3\xa4 toiminut Linnakko nimitettiin Mannerheim-ristin ritariksi 10. helmikuuta 1945. Nimityshetkell\xc3\xa4 Linnakko oli sotilasarvoltaan luutnantti. Sotien j\xc3\xa4lkeen Linnakko ty\xc3\xb6skenteli Tampellan palveluksessa.'